Document ID: /roh_data/filtered/fineweb-2-filterrobots_roh.jsonl.gz/33610

Giudair tratgas da pli baud
Venderdi, ils 19 e sonda ils 20 da matg 2017 a partir da las 18.00 vegnan las tratgas servidas en il Museum da Laax. Il plaz è limità e perquai dovra quai ina reservaziun via telefon sin 081 920 80 71 necessaria.
La segunda superiura da Laax ensemen cun la scolasta Patricia Cadruvi cuschinan durant duas sairas per enfin 45 persunas. Las preparativa vegnan fatgas en scola, cuschinà vegn la finala sin plattas da fieu avant il museum. Quai ch’è tenor Patricia Cadruvi ina sfida.
Agid da generaziuns pli veglias
Las scolara ed ils scolars han cuschinà ina giada per el sezs las tratgas per uschia era emprender d’enconuscher ellas. Pertge las tratgas veglias n’enconuschan els strusch pli. Mo era Patricia Cadruvi ha per part stuì far retschertgas tar persunas pli veglias per pudair metter ensemen ils recepts per ils scolars.
Organisà e finanzià è questa occurenza da la Pro Laax e Cultura el liug.
RR novitads 08:00